section_heading: Zemljopisni smještaj
paragraph_text: Paurija obuhvaća dio općine Netretić, mjesta Novigrad na Dobri, Zagradce, Dubravce, Jarče Polje, Mračin te cijelo područje do grada Duge Rese. Neki Paurijom smatraju cijeli kraj između rijeka Dobre i Mrežnice, neki predio oko grada Duge Rese, neki pak samo naselje Dubravce. Često se Novigrad na Dobri te Dubravce navode kao središnja paurska naselja, a Dubravci se često postovjećuju sa samom Paurijom.